09 de Mesi de Argiolas 2020	 			 		 					 			 					 		 		 					
ORDINÀNTZIA N.30 DE SU 4 DE MESI DE ARGIOLAS 2020 			
		
Atras medidas straordinàrias apretadas po gherrai e prebenni sa spratzinadura epidemiològica de COVID-19 in su territòriu regionali de Sardigna. 
Ordinàntzia chi sighit su art.32, comma 3, de sa Lei 23 de Mes’e Idas 1978, n.833 chi pertocat a s’igiene e a sa sanidadi pùblica. Atividadi sportiva e motòria. 
 
ORDINANZA N. 30 DEL 4 LUGLIO 2020
Dimensione : 416.44 kb Tipo file : PDF

	 		09 Luglio 2020	 			 		 					 			 						
ORDINANZA N. 30 DEL 4 LUGLIO 2020											

Ulteriori misure straordinarie urgenti di contrasto e prevenzione della diffusione epidemiologica da COVID-19 nel territorio regionale della Sardegna. Ordinanza ai sensi dell’art. 32, comma 3, della legge 23 dicembre 1978, n. 833 in materia di igiene e sanità pubblica. Attività sportiva e motoria.
 
ORDINANZA N. 30 DEL 4 LUGLIO 2020
Dimensione : 416.44 kb Tipo file : PDF

SU PRESIDENTI

Prot. n. 8591

ORDINÀNTZIA N.30 DE SU 4 DE SU MESI DE ARGIOLAS 2020

Ogettu: 	Atras medidas straordinàrias apretadas de luta e prebènnida de sa                                 spratzinadura epidemiològica de COVID-19 in su territòriu regionali de sa Sardigna. Ordinàntzia sighendi s’art.32, comma 3, de sa lei 23 de Mes’e Idas 1978, n.833 a pitzu de igiene e sanidadi pùblica. Atividadi sportiva e motòria.

SU PRESIDENTI

BIU		s’art.32 de sa Costitutzioni;
BIU		su Statutu Spetziali po sa Sardigna e is normas relativas de atuatzioni;
BIA 		sa Lei Regionali 7 de Gennàrgiu 1977, n. 1 chi tenit “Normas a pitzu de s’organizatzioni aministrativa de sa Regioni Sarda e a pitzu de is cumpetèntzias de sa Giunta, de sa Presidèntzia e de is Assessoraus regionalis;
BIA 		sa Lei 23 de Mes’e Idas 1978, n.833 “Istitutzioni de su servìtziu sanitàriu natzionali” e in manera particulari s’art. 32 chi narat “su Ministru de sa Sanidadi podit spratzinai ordinàntzias de tipu contingìbili e apretau, a pitzu de igiene e sanidadi pùblica e de politzia veterinària, cun balori amanniau a totu su territòriu natzionali o a una parti de custu chi imbordigat prus regionis!, e puru “in is matessi matèrias funt spratzinadas de su presidenti de sa giunta regionali e de su sìndigu ordinàntzias de caràteri contingìbili e apretau, cun balori amanniau rispetivamenti a sa regioni o a una parti de su territòriu cosa sua chi imbòrdigat a prus comunus e a su territòriu comunali”;   	
BIA 		sa decraratzioni de s’Organizatzioni Mondiali de sa Sanidadi de su 30 de gennàrgiu 2020 cun sa cali s’epidemia de COVID-19 est stètia abalorada cumenti una emergèntzia de sanidadi pùblica de importu internatzionali;
BIA		sa decraratzioni sighidora de s’Organizatzioni mundiali de sa sanidadi de s’11 de martzu  2020 cun sa cali s’epidemia de COVID-19 est stètia abalorada cumenti “pandemia” castiendi a is livellus de apestamentu e de spratzinadura chi ant lòmpiu a livellu globali;
BIA		sa delìbera de su Cunsillu de is Ministrus de su 31 de gennàrgiu 2020 chi narat “Dichiaratzioni de su stadu de emergèntzia a pustis de su perìgulu sanitàriu alliongiau a sa lòmpida de patologias chi benint de agentis viralis trasmissibilis”;

 
 2/8
SU PRESIDENTI

BIA 		s’ordinàntzia de su Capu de Dipartimentu de sa Protetzioni Civili n.630 de su 3 de friàrgiu 2020 chi narat “Primas interbènnidas apretadas de protetzioni civili chi pertocant a s’emergèntzia de su perìgulu sanitàriu alliongiau a sa lòmpida de patologias chi benint de agentis viralis trasmissibilis”;
BIU  		su decretu de su Capu de Dipartimentu de sa Protetzioni Civili n.627 de su 27 de friàrgiu 2020 chi nòminat a su Presidenti de sa Regioni Sardigna, sugetu faidori de is interbènnidas chistionadas in sa OCDPC 630/2020;
BIU  		su decretu-lei 23 friàrgiu 2020, n.6 chi narat “Stremus apretaus a pitzu de su cuntenimentu e gerridura de s’emergèntzia epidemiològica de COVID-19” bortau, cun mudàntzias, de sa lei 5 de martzu 2020, n.13, tirau a pustis de su decretu-lei n. 19 de su 2020 a foras de s’art. 3, comma 6-bis, e de s’art. 4;
BIU 		su decretu-lei 17 martzu 2020, n. 18, chi tenit “Stremus de afortiamentu de su servìtziu sanitàriu natzionali e de apoderamentu econòmicu po famìllias, traballadoris e impresas alliongiadas a s’emergèntzia epidemiològica de COVID-19”;
BIU 		su decretu-lei 25 martzu 2020, n. 19, chi tenit “Stremus apretaus po infrentai s’emergèntzia epidemiològica de COVID-19” e in manera particulari is artìculus 1 e 2, comma 1;
BIU 		su decretu lei 8 de abrili 2020, n. 23, chi narat “Stremus apretaus a pitzu de intrada a su crèditu e de acumprimentus fiscalis po is impresas, de poderius spetzialis in is setoris stratègicus, e puru interbènnidas a pitzu de saludi e traballu, de perlongu de trèminis aminsitrativus e processualis;
BIU 		su decretu lei 16 maju 2020, n.33 chi narat “Atrus stremus apretaus po infrentai s’emergèntzia epidemiològica de COVID-19” e publicau in sa Gazeta Ufitziali n. 125 de su 16 maju 2020;
BIU 		su decretu lei 19 maju 2020, n.34, chi narat “Stremus apretaus a pitzu de saludi, agiudu a su traballu e a s’economia, e puru de politicas sotzialis alliongiadas cun s’emergèntzia epidemiològica de COVID-19;
BIU 		su decretu de su Presidenti de su Cunsillu de is Ministrus de su 23 friàrgiu 2020 “Inditaduras faidoras de su decretu-lei 23 friàrgiu 2020, n.6, chi narat “Stremus apretaus a pitzu de cuntenimentu e gerridura de s’emergèntzia epidemiològica de COVID-19”;
BIU 		su decretu de su Presidenti de su cunsillu de is Ministrus de su 25 friàrgiu 2020 “Atras inditaduras faidoras ed su decretu-lei 23 friàrgiu 2020, n. 6 chi narat “Stremus apretaus a pitzu de su cuntenimentu e gerridura de s’emergèntzia epidemiològica de COVID-19”

 3/8

SU PRESIDENTI

BIU 		su decretu de su Presidenti de su Cunsillu de is Ministrus de su 1 de martzu 2020 “Atrus stremus faidoris de su decretu-lei 23 friàrgiu 2020, n.6 chi narat “Stremus apretaus a pitzu de su cuntenimentu e gerridura de s’emergèntzia epidemiològica de COVID-19”;
BIU 		su decretu de su Presidenti de su Cunsillu de is Ministrus de su 4 de martzu 2020 “Atrus stremus fadoris de su decretu-lei 23 friàrgiu 2020, n. 6 chi narat “Stremus apretaus a pitzu de su cuntenimentu e gerridura de s’emergèntzia epidemiològica de COVID-19, bonus de fai in totu su territòriu natzionali intreu”;
BIU 		su decretu de su Presidenti de su Cunsillu de is Ministrus de su 8 de martzu 2020  “Atrus stremus fadoris de su decretu-lei 23 friàrgiu 2020, n. 6 chi narat “Stremus apretaus a pitzu de su cuntenimentu e gerridura de s’emergèntzia epidemiològica de COVID-19” e in manera particulari s’art. 5, comma 4, chi narat “chi aturat sarvau su poderiu de ordinàntzia de is Regionis, de su cali a s’art.3, comma 2 de su decretu-lei 23 friàrgiu 2020, n.6”; 
BIU 		su decretu de su Presidenti de su Cunsillu de is Minsitrus de su 9 de martzu 2020 chi narat “Atrus stremus faidoris de su decretu-lei 23 friàrgiu 2020 n. 6, chi narat stremus apretaus a pitzu de su cuntenimentu e gerridura de s’emergèntzia epidemiològica de COVID-19, chi si podint impreai in totu su territòriu natzionali intreu”;
BIU 		su decretu de su Presidenti de su Cunsillu de is Ministrus de su 11 de martzu 2020 a pitzu de “Atrus stremus faidoris de su decretu-lei 23 friàrgiu 2020, n.6, chi narat “Stremus apretaus a pitzu de su cuntenimentu e gerridura de s’emergèntzia epidemiològica de COVID-19, chi pertocant a totu su territòriu natzionali intreu”
BIU 		su decretu de su Presidenti de su Cunsillu de is Ministrus de su 22 de martzu 2020 a pitzu de “Atrus stremus faidoris de su decretu-lei 23 friàrgiu 2020, n.6, chi narat chi narat “Stremus apretaus a pitzu de su cuntenimentu e gerridura de s’emergèntzia epidemiològica de COVID-19, chi pertocant a totu su territòriu natzionali intreu”;
BIU 		su decretu de su Ministru de su Adelantamentu Econòmicu 25 de martzu 2020, publicau in sa Gazeta Ufitziali n. 80 de su 26 de martzu 2020, chi at mudau s’elencu de is còdixis chi ddoi funt in s’alliongiau 1 de su decretu de su Presidenti de su Cunsillu de is Ministrus 22 martzu 2020;
BIU		s’art.1 de su decretu de su Presidenti de su Cunsillu de is Ministrus 1 abrili 2020, chi narat “Stremus faidoris de su decretu-lei 25 martzu 2020, n.19, chi tenit stremus apretaus po infrentai s’emergèntzia epidemiològica de COVID-19, chi si podint impreai in totu su territòriu natzionali intreu”;
BIU		su decretu de su Presidenti de su Cunsillu de is Ministrus 10 abrili 2020, chi narat “Atrus stremus faidoris de su decretu-lei 25 martzu 2020, n. 19 chi tenit stremus apretaus po infrentai s’emergèntzia epidemiològica de COVID-19, chi si podint impreai in totu su territòriu natzionali intreu”;

  4/8

SU PRESIDENTI

BIA 		s’ordinàntzia de su Ministru de sa Saludi 20 de martzu 2020, chi narat “Atrus stremus apretaus a pitzu de su cuntenimentu e gerridura de s’emergèntzia epidemiològica de COVID-19, chi si podint impreai in totu su territòriu natzionali intreu”, publicada in sa Gazeta Ufitziali n. 73 de su 20 martzu 2020;
BIA		s’ordinàntzia de su Ministru de sa Saludi de acòrdiu cun su Ministru de is infrastruturas e de is tragus 28 martzu 2020, publicada in sa Gazeta Ufitziali n. 84 de su 28 de martzu 2020, chi at arregulau s’intrada in su territòriu natzionali a truessu de su tragu de lìnia aèreu, de mari, de lagu, ferroviàriu e de arruga;
BIUS 		is decretus de su Ministru de is infrastruturas e de is tragus de acòrdiu cun su Ministeru de sa Saludi 14 martzu 2020, n. 117; 18 martzu 2020, n. 122; 3 abrili 2020, n.145; 12 abrili 2020, n. 153; 29 abrili, n. 183; 5 maju 2020, n.194, 17 maju 2020, n. 207; 02 làmpadas 2020, n. 227; 04 làmpadas 2020, n.231;
BIU 		su DPCM 26 abrili 2020, chi narat “Atrus stremus faidoris de su decretu-lei 23 friàrgiu 2020, n. 6, chi narat stremus apretaus a pitzu de su cuntenimentu e sa gerridura de s’emergèntzia epidemiològica de COVID-19, chi si podint impreai in totu su territòriu natzionali intreu”, publicau in sa Gazeta Ufitziali sèrie generali n. 108 de su 27/04/2020, is calis cumandus arremprasant  a cussus de su DPCM 10 abrili 2020, cun balori finsas a su 17 maju 2020;
BIU 		su decretu de su Presidenti de su Cunsillu de is Ministrus de su 17 maju 2020 chi narat “Stremus faidoris de su decretu-lei 25 martzu 2020, n. 19, chi narat stremus apretaus po infrentai s’emergèntzia epidemiològica de COVID-19, e de su decretu-lei 16 maju 2020, n.33, chi narat atrus stremus apretaus po infrentai s’emergèntzia epidemiològica de COVID-19 cun balori finsas a su 14 làmpadas 2020;
BIU 		su decretu de su Presidenti de su Cunsillu de is Ministrus de s’11 làmpadas 2020 e is alliongiaus cosa sua, chi narat “Atrus stremus faidoris de su decretu-lei 25 martzu 2020, n. 19, chi tenit stremus apretaus po infrentai s’emergèntzia epidemiològica de COVID-19 e de su decretu-lei  16 maju 2020, n. 33, chi narat atrus stremus apretaus po infrentai s’emergèntzia epidemiològica de COVID-19”, cun balori finsas a su 14 de mes’e argiolas 2020;
BIAS		is ordinàntzias contingìbilis e apretadas de su Preisdenti de sa Regioni Sardigna, sighendi s’art. 32, comma 3, de sa lei 23 mes’e idas 1978, n. 833 a pitzu de igiene e sanidadi pùblica n. 2 de su 23/02/2020, n. 4 de su 08/03/2020, n. 5 de su 09/03/2020 e sa 

5/8

SU PRESIDENTI

noda sprigadora relativa n. 2593 de su 10/03/2020, n. 6, 7 e 8 de su 13/03/2020, n. 9 de su 14/03/2020 e sa noda sprigadora relativa n. 3EM de su 16/03/2020, n. 10 de su 23/03/2020, n. 11 de su 24/03/2020, n. 12 e 13 de su 25/03/2020, n. 14, 15 e 16 de su 03/04/2020, n. 17 de su 04/04/2020, n. 18 de su 07/04/2020 e n. 19 de su 13/04/2020, n. 20 de su 02/05/2020, n. 21 de su 03/05/2020 e sa noda sprigadora relativa n.8EM de su 09/05/2020, n. 22 de su 13/05/2020, n. 23 de su 17/05/2020, n. 24 de su 19/05/2020, n. 25 de su 23/05/2020, n. 26 de su 29/05/2020, n. 27 de si 02/06/2020, n. 28 de su 07/06/2020 e n.29 de su 14/06/2020, totus publicadas in su giassu istitutzionali de sa Regioni Autònoma de sa Sardigna, e puru in su BURAS;
CUNSIDERAU 	su caminu de s’acontèssiu epidemiològicu, su caràteri spratzinadori mannu de s’epidemia e su caminu de is acontèssius in totu su territòriu natzionali;
CUNSIDERAU 	chi is mannesas subra-natzionalis de su fenòmenu epidèmicu e s’imbordigamentu de medas setoris in su territòriu natzioanli faint arrechedi stremus chi potzant assegurai sa sighidura de is programas de profilassi apariciaus in sa sei internatzioanli e europea, aconcendi is medidas sighendi is caraterìsticas de su cuntestu territoriali imbordigau, arrespetendi is allegas de tinu, proportzionalidadi e cunformidadi a su perìgulu chi diaderus nc’est a intru de su territòriu regionali;
BIAS		 “is lìnias ghia po sa torrai a oberri is Atividadis Econòmicas, Produssidoras e de Arrecreu aprovadas de sa Cunferèntzia de is Regionis e de is Provìntzias Autònomas sa dì de su 11 de Làmpadas 2020 - Alliongiau9 de su DPCM 11.06.2020 - is calis schedas tènnicas tenint inditaduras operativas specìficas bonas po cada setori de atividadi, cun sa tenta de donai unu trastu sintèticu e deretu de impreu de is medidas de prebènnida e cuntenimentu de caràteri generali, po apoderai unu modellu de torrada a traballai po is atividadis econòmicas, produtivas e de arrecreu cumpatìbilis cun s’amparu de sa saludi de impreadoris e de traballadoris;  		
BIUS		 is parris bessius a pitzu de is ordinàntzias de innantis nn. 19, 20, 21, 22, 23, 26 e 27, po parti de su Cumitau Tènnicu Scientìficu apariciau po infrentai sa spainadura epidemiològica de su Covid-19 in Sardigna cun deliberatzioni de sa giunta Regionali n.17/4 de su 01/04/2020, cumenti integrau cun deliberatzioni n. 24/9 de su 08/05/2020, cun resguardu mannu bia a su scioberu de aconciai is stringiduras finsas a imoi prevìdias in su territòriu de sa Sardigna cun cussu chi narat su DPCM de su 26/04/2020 e de su 17/05/2020 e a is particularidadi de su cuntestu regionali, siat relatau cun su caminu de sa spainadura epidemiològica, siat castiendi a su sistema socioeconòmicu e produssidori;
PIGAU ÀUTU	  de sa posidura amostada de cussu giai numenau Cumitau Tènnicu Scientìficu a pitzu de is ordinàntzias numenadas, de dònnia manera ispiradas a una allega de cautela màssima , in su sentidu de un’atru impiticamentu lèbiu e a pagu a pagu de is medidas de serrada prevìdias finsas a imoi, cun reserva de una valutatzioni sighidora, castiendi sempri su caminu de is curvas de spainadura de su virus;
 6/8

SU PRESIDENTI

BIU 		s’art. 11, comma 3, de su DPCM 11 de Làmpadas 2020, chi narat “is inditaduras de custu decretu si depint impreai in is Regionis a Statutu Spetziali e in is Provìntizas Autònomas de Trento e Bolzano cun is maneras cumpatìbilis cun is Statutus cosa insoru e is normas de atuatzioni chi ndi pertocant”;
DONAU ÀUTU 	de is podestadis primàrias donadas a sa cumpetèntzia regionali de sa Lei Costitutzionali 26 Friàrgiu 1948, n.3;
ABETAU		chi torrit a intru de is cumpetèntzias primàrias de sa Regioni Autònoma de sa Sardigna po cussu chi pertocat a is allegas entregadas a sa podestadi legisladora e aministrativa cosa sua, e po cussa, tochit a su Presidenti de sa Regioni Autònoma de sa Sardigan, in calidadi puru de Autoridadi Sanitària Regionali e puru sugetu faidori de is interbènnidas fichias in su OCDPC 630/2020, valutai e scioberai is interbènnidas arrechedi po s’amparu de sa saludi pùblica;
CUNSIDERAU 	de depi impreai, cun ordinàntzia cosa sua, is medidas cautelaris arrechedi po impiticai su perìgulu de spainadura epidemiològica de su virus Sars-CoV2, a pustis de sa regulamentadura mudada de su tràvigu de genti de e bia a sa Sardigna;
CUNSIDERAUU 	chi po is tareas de su castiamentu de is cunseguèntzias de is oberriduras de sa aici narada “Fàsia 2”, Stadu e Regionis ant cuncordau s’impreu de unu bracili prus mannu de inditadoris, postus in su Decretu de su Ministru de sa Saludi sa dì de su 30 de abrili 2020, su cali càrculu est fatu de su Stadu sighendi su fluori de is datus entregaus de is Regionis;
BIU 		s’artìculu 1 comma 1, lìt. g) de su DPCM 11/06/2020 chi cumandat chi “cumintzendi de su 25 de làmpadas 2020 est permìtiu de fai puru is sport de cuntatu in is Regionis e in is Provìntzias autònomas chi, de acòrdiu cun su Ministeru de sa Saludi e de sa Autoridadi de Guvernu delegada po s’allega de su sport, apant a su cumintzu averiguau sa cumpatibilidadi de is atividadis numenadas cun su caminu de sa situatzioni epidemiològica in is territòrius imbordigaus cunforma a is lìnias ghia chi nc’est in sa lìtera f) po cantu potzant essi cumpatìbilis”;
CUNSIDERAU 	chi s’artìculu 1, comma 1, lìt. f) de su DPCM numenau a pitzu previdit chi “sa atividadi sportiva de fundòriu e s’atividadi motòria (...) funt permìtias arrespetendi is arrègulas de stesiadura sotziali e chena acorradas, cunforma a is lìnias ghia spratzinadas  de s’Ufìtziu po su sport, ascurtada sa federatzioni mèdico sportiva italiana (fmsi), a foras de is atrus indiritzus operativus spratzinaus de is Regionis e de is Provìntzias autònomas, sighendi s’artìculu 1, comma 14 de su decretu lei n.33 de su 2020”;

7/8

SU PRESIDENTI

DONAU ÀUTU 	chi a pustis de sa obèrrida torra de totus is atividadis permìtias in is ordinàntzias de innantis no nc’est stètiu unu impeoramentu de s’acontèssiu epidemiològicu, chi a sa trevessa sighit unu adelantamentu profetosu meda;
VALUTADA intzaras, sa sussistèntzia de is presupostus e de is cunditzionis po permiti de fai is sport de cuntatu e de scuadra de su 4 de su Mesi de Argiolas 2020 sighendi is “Lìnias ghia po s’atividadi sportiva de basi e s’atividadi motòria in generali”, prodùssias in sa Presidèntzia de su Cunsillu de is Ministrus - Ufiìtiu po su sport, integradas cun cussu chi est prevìdiu in is Lìnias Ghia de sa Cunferèntzia de is Regionis e de is Provìntzias Autònomas po sa torrada a oberri de is atividadis econòmicas, produssidoras e de arrecreu, cumpartizas de sa matessi Cunferèntzia cun propònnida de su 25 de Làmpadas 2020;
CUNSIDERAU 	po cussu chi pertocat a is medidas de prebènnida specìficas (cumportamentalis, igiènicas, apariciadoras), de cumpartzi cussu chi nc’est aintru de is “Lìnias Ghia de sa Cunferèntzia de is Regionis e de is Provìntzias Autònomas po sa atividadi sportivas de basi e is atividadis motòrias in generali” bessias de sa Presidèntzia de su Cunsillu de is Ministrus - Ufìtziu po su Sport, chi funt stètias integradas cun cussu chi est prevìdiu in is Lìnias Ghia cumpartzias in su sìtiu de sa Cunferèntzia de is Regionis e de is Provìntzias Autònomas cun sa tenta de lompi a unu acòrdiu cun su Ministeru de sa saludi e sa Autoridadi de Guvernu delegada po s’allega de su sport;
BIAS		is lìnias de indiritzu po is sport de cuntatu e de scuadra promòvias a sa unanimidadi po parti de sa Cunferèntzia de is Regionis e de is Provìntzias Autònomas sa dì 25.6.2020;
CUNSIDERAU	intzaras de apariciai sa torrada de su faimentu de is sport de cuntatu e de scuadra, ponendi menti a is cumandus chi ddoi funt in is lìnias ghias numenadas, a foras de atras inditaduras diferentis e valutatzionis sighidoras, a s’arresultau de s’acòrdiu cun su Ministeru de sa Saludi e sa Autoridadi de Guvernu delegada a pitzu de sport, est a nai a pustis de s’aprovatzioni in cunferèntzia de is Regionis de lìnias ghia apòsitas;
CUNSIDERAU 	puru a pitzu de is commas 14 e 16 de s’art.1, D.L. 33/20 chi is atividadis imbordigadas in custas inditaduras siant cumpatìbilis cun s’acontèssiu epidemiològicu regionali;
VALUTAU 		in prus, s’apretu e su fatu chi no si podit perlongai s’aconciadura a is cunditzionis epidemiològicas locali mudadas, is medidas straordinàrias de amparu de sa saludi de is citadinus sardus po sa prebènnida de su contenimentu de sa spainadura in su territòriu de sa Regioni Sardigna de su COVID-19, sighendi s’art. 32 de sa Lei 23 de Mes’e Idas 1978, n. 833 a pitzu de igiene e sanidadi;

8/8

SU PRESIDENTI

CUMANDAT
Art. 1) Cumintzendi de su 4 de Mes’e Argiolas 2020, est permìtia sa torrada a fai de sport de cuntatu e de squadra in su territòriu regionali, arrespetendi is inditaduras tènnicas operativas chi ddoi funt in is lìnias ghia po sa torrada a fai is sport de cuntatu cumenti narant is “Lìnias ghia po s’atividadi sportiva de basi e s’atividadi motòria in generali” bessias de sa Presidèntzia de su Cunsillu de is Minsitrus - Ufìtziu po su sport, chi funt stètias integradas cun cussu prevìdiu in is Lìnias Ghia cumpartzias in su petantis de sa Cunferèntzia de is Regionis e de is Provìntzias Autònomas sa dì de su 25 de làmpadas 2020, cun sa tarea de lompi a s’acòrdiu cun su Ministeru de sa Saludi e sa Autoridadi de Guvernu delegada a pitzu de su sport.

Art. 2)  Po totu cussu chi no est disciplinau a craru de custa ordinàntzia, si fait renviu deretu a su DPCM 11 Làmpadas 2020 e is alliongiaus chi ndi pertocant, chi si alliòngiant a custa ordinàntzia po ndi fai parti integranti e de fundòriu.

Art. 3) Is inditaduras de custa ordinàntzia ocasionant is cunseguèntzias insorus cumintzendi de sa dì 4 de su mesi de Argiolas 2020, a foras de unu perlongu craru e a foras de atras prescriduras diferentis, puru a sa trevessa, chi si iant a depi fai arrechedi po mori de su caminu de sa curva de spainadura de su virus, chi at a essi castiau sempri po parti de is òrganus cumpetentis de s’aministratzioni e de is aziendas.

Custa ordinàntzias est profetosa deretu e est publicada in su giassu istitutzionali de sa Regioni e in su B.U.R.A.S.
Sa publicatzioni tenit balori de notìfica individuali, a totus is profetus de lei, bia a totus is sogetus imbordigaus.
A foras chi su fatu no iat a essi prus unu delitu mannu, sa sighidura fartada de is cumandus de custa ordinàntzia est mulatada cumenti cumandat sa Lei (art.4 de su DL n. 19 de su 25 de martzu 2020)
                                                                                                                                                                                                                
Custa Ordinàntzia, in prus, benit imbiada sighendi is cumpetèntzias rispetivas a su Presidenti de su Cunsillu de is Ministrus, a su Ministru de sa Saludi, a is Prefetus de is Ufìtzius Territorialis de guvernu de sa Sardigna, a is Assessoris regionalis, a is aministradoris straordinàrius de is Provìntzias, a su Sìndigu de sa Citadi metropolitana de Casteddu e a totus is Sìndigus de is Comunus de Sardigna. 
Contra de custa ordinàntzia est permìtiu su recursu giurisditzionali a innantis de su Tribunali Aministrativu Regionali a su trèmini de sessanta diis de sa comunicatzioni, o su recursu straordinàriu bia a su Cabu de su Stadu aintru de su trèmini de centubinti diis.

Christian Solinas

      							(Alliongiau)
20/116/CR4/COV19-C6
 
 PROPÒNNIDAS DE SA CUNFERÈNTZIA DE IS REGIONIS E DE IS PROVÌNTZIAS AUTÒNOMAS PO SA TORRADA A FAI IS SPORT DE CUNTATU E DE SCUADRA

Si amòstant innoi a suta is medidas printzipalis de carateri sanitàriu chi tenint sa tarea de prebenni e cuntenni s’infetamentu de SARS-CoV-2 in su sìtiu sportivo (allenamentu, porfia), cunsideradas arrechedi po permiti de torrai a fai is sport de cuntatu e de scuadra cumintzendi de su 26.06.2020. Po sa declinatzioni de is specificidadis de dònnia disciplina sportiva, si imbiat a is inditaduras aprovadas de is federatzionis chi ndi pertocant. Cussas medidas ant a podi essi aconciadas sighendi su svilupu de su acontèssiu epidemiològicu.
 
-	S’intrada a sa sei de sa atividadi sportiva (sei de s’allenamentu o de sa porfia), at a podi acontessi sceti si no tenit marcus/sìntomus (es. callentura, tussi, strobus a arrespirai, mudàntzia de su tastu o de su fragu) po unu tempus a innantis de sa atividadi de a su mancu 3 diis. In prus, intrendi at a depi cuntrollai sa callentura de su corpus; si portat sa callentura > 37.5 °C no at a podi intrai.
-	Su registru de is presentis in sa sei de sa atividadi de allenamentu o de sa cumpetitzioni sportiva (es. atletas, staff tènnicu, dirigentis sportivus, frigadoris, fisioterapistas, ecc.) at a depi essi pompiau po a su mancu 14 diis.

Po cussu chi pertocat a is atras medidas de prebènnida (cumportamentalis, igiènicas, apariciadoras) msi cumpartzit cussu chi nc’est scritu in is “Lìnias Ghia po s’atividadi sportiva de basi e sa atividadi motòria in generali” bessias de sa Presidèntzia de su Cunsillu de is Ministrus - Ufìtziu po su sport, pensendi prus chi totu a is allegas scritas innoi a suta, chi funt stètius integraus cun cussu chi est prevìdiu in is Lìnias Ghia de sa Cunferèntzia de is Regionis e de is Provìntzias Autònomas po sa torrada a oberri de is atividadis econòmicas, produssidoras e de arrecreu:
-	informatzioni profetosa, crara puru po is atletas de atras natzionalidadis 
-	costumàntzia igiènica individuali (sciacuadura fitiana de is manus cun produtus igienizadoris; sturridai/tussi straviendi de tocai cun is manus is secretzionis respiratòrias; a no si tocai is ogus, su nasu e sa buca cun is manus, a no cumpartzi burràcias, ampuddas, tassas)
-	pompiai sa stesiadura interpersonali mìnima de a su mancu 1 metru si no nc’est atividadi fìsica e, po totus is momentus aundi sa disciplina sportiva ddu permitit, de a su mancu 2 metrus candu si fait atividadi fìsica, a foras de is atividadis de cuntatu prevìdias in disciplinas specìficas.
-	Limpiadura e disinfetzioni fitiana e regulari de is àreas comunas, spolladroxus, dòcias, servìtzius igiènicus, trastus e màchinas impreadas po s’esercìtziu fìsicu;
-	totus is bestiris e is cosas personalis depint essi chistius a intru de sa bursa personali, puru candu funt arrimaus in is parastàgius apòsitus;

Po acabai, po cussu chi pertocat a su càmbiu de àiri in is aposentus de aintru, pensendi a s’atrupèlliu de genti e a su tempus de aturada de sa genti, s’at a depi averiguai su profetu de is impiantus cu sa tenta de assegurai su profetu de is lòmpidas de àiri de aforas sighendi is arrègulas vigentis. De dònnia manera, s’atrupèlliu depit essi imbordigau cun is portadas efetivas de àiri de aforas.
Po is impiantus de cunditzionamentu est arrechedi, si est possìbili tennicamenti, straviai totu su scioberu de ricìrculu de s’àiri. De dònnia manera benint afortiadas ancora de prus is medidas po su càmbiu de àiri naturali e/o a truessu de s’impiantu, e bandat assegurada sa limpiadura, cun s’impiantu studau, de is filtrus de s’àiri de ricìrcolo, po pompiai is livellus de filtradura/bogadura cunformaus. Si est possìbili tennicamenti, bandat amanniada sa capidura filtradora de su ricìrcolo, arremprasendi is filtrus chi ddoi funt cun filtrus de classi prus manna, assegurendi sa pompiada de is portadas. In is servìtzius igiènicus bandat pompiau cun funtzioni sighia su bogadori de àiri.

 

 
Roma, 25 de Làmpadas 2020